《车驾幸袐书省口号 其二》
宋代·程俱

清尘膏雨浃人寰，金殿晴开瑞雾间。帝座腾辉临璧府，飙轮纡景按蓬山。

龙鸾初识昭回迹，麑鹿惊随侍从班。再拜逡巡戴君赐，却迎天仗款贤关。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。